
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 8216/1239/13.3.1992 απόφασης του Υπουρ¬ 
γού ΠΕΧΩΔΕ «συγκρότηση της Εκτελεστικής Επιτροπής του 
Οργανισμού Αθήνας. 1 

Σύσταση ίδιου Νομικού Προσώπου στην Κοινότητα Μετοχιού Διρ- 
φύων Ν. Εύβοιας με την επωνυμία «Σχολική Επιτροπή Δημοτι¬ 


κού Σχολείου και Νηπιαγωγείου της Κοινότητας Μετοχιού Διρ- 
φύων του Νομού Εύβοιας» .'. 2 

Υπαγωγή προσωπικού της Κοινότητας Κατσιδονίου Ν. Λασιθίου 
στις διατάξεις του Ν. 1188/81 .. 3 

Υπαγωγή προσωπικού της Κοινότητας Μακρυλιάς Ν. Λασιθίου στις 
διατάξεις του Ν. 1188/81 ... 4 

Υπαγωγή προσωπικού της Κοινότητας Πλάτης Ν. Λασιθίου στις 
διατάξεις του Ν. 1188/81. 5 

Υπαγωγή προσωπικού της Κοινότητας Αγίου Κωνσταντίνου Ν. 
Λασιθίου στις διατάξεις του Ν. 1188/81. 6 

Τροποποίηση Ο.Ε.Υ. Κοινότητας Βραχασίου Ν. Λασιθίου . 7 

Ψήφιση ΟΕΥ Κοινότητας Κάτω Μετοχιού Ν. Λασιθίου. 8 

Ψήφιση ΟΕΥ Κοινότητας Περβολακίων Ν. Λασιθίου.. 9 

Ψήφιση Οργανισμού Εσωτερικής Υπηρεσίας της Κοινότητας ΑΝ- 
ΘΕΙΑΣ Ν. Μεσσηνίας.10 

Τροποποίηση Οργανισμού Εσωτερικής Υπηρεσίας του Δήμου Αν- 
δρούσας Ν. Μεσσηνίας..11 

Υπαγωγή του προσωπικού της Κοινότητας Φοινικούντας Ν. Μεσ¬ 
σηνίας στις διατάξεις του πρώτου μέρους του Ν. 1188/ 
1981. ,...: .12 

Μερική διόρθωση της 20.789/30.8.1966 απόφαση Νομάρχη 
Πέλλας αγρ/τος Νησιού. 13 


Κατάργηση του Νομικού Προσώπου με την επωνυμία «2η Σχολική 
Επιτροπή 1ου, 2ου Δημοτικού Σχολείου και 1ου, 2ου και 3ου 
Νηπιαγωγείου Σκύδρας και σύσταση νέου Νομικού Προσώπου 


με την επωνυμία «2η Σχολική Επιτροπή 1ου και 2ου Δημοτικού 
Σχολείου Σκύδρας» Ν. Πέλλας.14 

Σύσταση ίδιου Νομικού Προσώπου στο Δήμο Σκύδρας Ν. Πέλλας με 
την επωνυμία «8η Σχολική Επιτροπή 1ου και 3ου Νηπιαγω¬ 
γείου Σκύδρας του Νομού Πέλλας».15 

Κατάργηση της 19-α/15.9.1983 Αστυνομικής Διατάξεως της 
τέως Δ.Χ. Ιωαννίνων «περί όρων ασκήσεως υπαιθρίων επαγγελ¬ 
μάτων». 16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 68058/3135 , (1) 

Τροποποίηση της 8216/1239/13.3.1992 απόφασης του Υπουργού 
ΠΕΧΩΔΕ «συγκρότηση της Εκτελεστικής Επιτροπής του Οργανι¬ 
σμού Αθήνας». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Ν. 1515/1984 «ρυθμιστικό σχέ¬ 
διο και πρόγραμμα προστασίας περιβάλλοντος και ευρύτερης περιοχής 
της Αθήνας» (18/Α/85). 

2. Το απόσπασμα της 585/9/4.5.92 πράξης του Δημοτικού Συμ¬ 
βουλίου Αθηνών, αποφασίζουμε: 

Τροποποιείται η 8216/1239/13.3.92 (ΦΕΚ 186/Β) απόφαση του 
Υπουργού ΠΕΧΩΔΕ «συγκρότηση της Εκτελεστικής Επιτροπής του 
Οργανισμού Αθήνας» ως εξής: 

Ορίζεται στη θέση του πρώην Δημάρχου Αθηναίων Αντώνη Τρίτση, εκ¬ 
προσώπου του Δημοτικού Συμβούλου Αθηνών, στην Εκτελεστική Επι¬ 
τροπή του Οργανισμού Αθήνας ο Λεωνίδας Κουρής, Δήμαρχος Αθη¬ 
ναίων. 

Η θητεία του ανωτέρω μέλους λήγει με τη λήξη της θητείας των υπο¬ 
λοίπων μελών της Εκτελεστικής Επιτροπής του Οργανισμού Αθήνας. 

Κατά τα λοιπά ισχύει η 8216/1239/13.3.92 απόφαση του Υπουρ¬ 
γού ΠΕΧΩΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Ιουνίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 
-♦- 

Αριθ. 11272 (2) 

Σύσταση ίδιου Νομικού Προσώπου στην Κοινότητα Μετοχιού Διρφύων 
Ν. Εύβοιας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου της Κοινότητας Μετοχιού Διρφύων του Νο¬ 
μού Εύβοιας». 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για την Ακα¬ 
δημία Αθηνών και άλλες εκπαιδευτικές διατάξεις» (Α.110) και 
β) Του άρθρου 187 του δημοτικού και κοινοτικού κώδικα (Π.Δ. 
323/1989) (Α' 146). 

2. Την αριθμ. 16/1992 απόφαση του Κοινοτικού Συμβουλίου Μετο¬ 
χιού Διρφύων του Νομού Εύβοιας για τη σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Μετοχιού Διρφύων του Νομού Εύ¬ 
βοιας ίδιο Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου της Κοινότητας Μετοχιού Διρ- 
φύων του Νομού Εύβοιας». 

Η συνιστώμενη με την απόφαση αυτή σχολική επιτροπή διοικείται 
από 7/μελές Διοικητικό Συμβούλιο αποτελούμενο από: 
α) Τον εκάστοτε Πρόεδρο της Κοινότητας, ως Πρόεδρο, 
β) Δύο Κοινοτικούς Συμβούλους 

γ) Τον Διευθυντή του Δημοτικού Σχολείου Μετοχιού Διρφύων. 
δ) Τον εκπρόσωπο του Συλλόγου Γονέων και Κηδεμόνων, 
ε) Έναν εκπρόσωπο των δημοτών και κατοίκων της κοινότητας, 
στ) Την διευθύντρια του Νηπιαγωγείου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της παρού- 
σης κοινοτικής περιόδου 1991-1994. 

Η θητεία των μελών του Διοικητικού Συμβουλίου (ακολουθεί την κοι¬ 
νοτική περίοδο. 

3. Το Διοικητικό Συμβούλιο της σχολικής επιτροπής εκλέγει τον 
(αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις (αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης, για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Μετοχιού Διρφύων. 
γ) Κάθε είδους εισφορές, δωρεές, κληρονομιές, κληροδοσίες. 

6. Περιουσία: (οινάγράφεται η περιουσία που τυχόν διατίθεται). 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Χαλκίδα, 26 Μαΐου 1992 

Ο Αναπλ. Νομάρχης 
Δ. ΚΟΚΚΑΛΑΣ 

- ♦- 

Αριθ. 4826 · (3) 

Υπαγωγή προσωπικού της Κοινότητας Κατσιδονίου Ν. Λααιθίου στις 

διατάξεις του Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την 4826/25.5.1992 απόφαση του Νομάρχη Λασιθίου, που εκ- 
δόθηκε σύμφωνα με τις διατάξεις του άρθρου 3 του Ν. 1188/81 και 
ύστερα από την 38/1991 γνώμη του Κ.Σ. Κατσιδονίου και την 65/ 
1991 σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/86, που περιλαμβάνεται στο αριθμ. 7/ 
1991 πρακτικό του, υπάγεται το προσωπικό της Κοινότητας Κατσιδο- 
νίου στις διατάξεις του Α' μέρους του Ν. 1188/81 επειδή συντρέχουν οι 
προϋποθέσεις που ορίζει ο Νόμος. 

Η παρούσα να δημοσιευθεϊ στην Εφημερίδα της Κυβερνήσεως. 

Αγ. Νικόλαος, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 


Αριθ. 4824 (4) 

Υπαγωγή προσωπικού της Κοινότητας Μακρυλιάς Ν. Λασιθίου στις 

διατάξεις του Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την 4824/25.5.1992 απόφαση του Νομάρχη Λασιθίου, που εκ- 
δόθηκε σύμφωνα με τις διατάξεις του άρθρου 3 του Ν. 1188/81 και 
ύστερα από την 60/1991 γνώμη του Κ.Σ. Μακρυλιάς και την 2/1992 
σύμφωνη γνωμοδότηση του Υπηρεσιακού Συμβουλίου του άρθρου 14 
παρ. 9 του Ν. 1586/86, που περιλαμβάνεται στο αριθμ. 1/1992 πρα¬ 
κτικό του, υπάγεται το προσωπικό της Κοινότητας Μακρυλιάς στις δια¬ 
τάξεις του Α' μέρους του Ν. 1188/81 επειδή συντρέχουν οι προϋποθέ¬ 
σεις που ορίζει ο Νόμος. 

Η παρούσα να δημοσιευθεϊ στην Εφημερίδα της Κυβερνήσεως. 

Αγιος Νικόλαος, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 
-♦- 

Αριθ. 4825 (5) 

Υπαγωγή προσωπικού της Κοινότητας Πλάτης Ν. Λασιθίου στις διατά¬ 
ξεις του Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την 4827/25.5.1992 απόφαση του Νομάρχη Λασιθίου, που εκ- 
δόθηκε σύμφωνα με τις διατάξεις του άρθρου 3 του Ν. 1188/81 και 
ύστερα από την 61/1991 γνώμη του Κ.Σ. Πλάτης και την 64/1991 
σύμφωνη γνωμοδότηση του Υπηρεσιακού Συμβουλίου του άρθρου 14 
παρ. 9 του Ν. 1586/86, που περιλαμβάνεται στο αριθμ. 7/1991 πρα¬ 
κτικό του, υπάγεται το προσωπικό της Κοινότητας Πλάτης στις διατά¬ 
ξεις του Α' μέρους του Ν. 1188/81 επειδή συντρέχουν οι προϋποθέσεις 
που ορίζει ο Νόμος. 

Η παρούσα να δημοσιευθεϊ στην Εφημερίδα της Κυβερνήσεως. 

Αγιος Νικόλαος, 25 Μαΐου 1992 . 

Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

- ♦ - 

Αριθ. 4822 (6) 

Υπαγωγή προσωπικού της Κοινότητας Αγίου Κωνσταντίνου Ν. Λασι¬ 
θίου στις διατάξεις του Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την 4822/25.5.1992 απόφαση του Νομάρχη Λασιθίου, που εκ- 
δόθηκε σύμφωνα με τις διατάξεις του άρθρου 3 του Ν. 1188/81 και 
ύστερα από την 1/1992 γνώμη του Κ.Σ. Αγίου Κωνσταντίνου και την 
64/1991 σύμφωνη γνωμοδότηση του Υπηρεσιακού Συμβουλίου του 
άρθρου 14 παρ. 9 του Ν. 1586/86, που περιλαμβάνεται στο αριθμ. 1/ 
1992πρακτικό του, υπάγεται το προσωπικό της Κοινότητας Αγίου 
ΚωνστανΦνου στις διατάξεις του Α' μέρους του Ν. 1188/81 επειδή συ¬ 
ντρέχουν οι προϋποθέσεις που ορίζει ο Νόμος. 

Η παρούσα να δημοσιευθεϊ στην Εφημερίδα της Κυβερνήσεως. 

Αγιος Νικόλαος, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

- ♦ - 

Αριθ. 4829 (7) 

Τροποποίηση Ο.Ε.Υ. Κοινότητας Βραχασίου Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως αντικαταστά- 
θηκε με αυτές του άρθρου 26 του Ν. 1832/89 και του άρθρου του 
Ν. 1188/81. 

2. Τις διατάξεις των άρθρων 1-4 του Ν. 1586/86. 

3. Τις διατάξεις των Π.Δ. 37α/87 και 22/90. 

4. Τις διατάξεις 53560/6.8.86, 75643/16.1.1987 και 4403/ 
20.1.1988 εγκυκλίους του ΥΠ.ΕΣ. 

5. Την αριθμ. 43/1991 απόφαση του Κ.Σ. Βραχασίου σχετικά με 
την τροποποίηση του ΟΕΥ της Κοινότητας. 

6. Το αριθμ. 552/1991 έγγραφο της παραπάνω Κοινότητας αναφο¬ 
ρικά μετις υπηρεσιακές ανάγκες της κοινότητας για τη σύσταση 
νέων θέσεων στο ΟΕΥ της. 

7. Την αριθμ. 66/1991 σύμφωνη γνωμοδότηση του Υπηρεσια¬ 
κού Συμβουλίου του - άρθρου 14 παρ. 9 του Ν. 1586/86 που διατυ¬ 
πώθηκε στο αριθμ. 7/1991 πρακτικό του. 

8. Όλο το σχετικό φάκελο, αποφασίζουμε: 

Εγκρίνουμε τον ΟΕΥ της Κοινότητας Βραχασίου ο οποίος τροπο- 
ποποιήθηκε με την αριθμ. 43/1991 απόφαση του Κ.Σ. Βραχασίου 
και ο οποίος μετά τη σύσταση μιας (1) θέσης κλάδου ΔΕ 14 Ελε¬ 
γκτών Εσόδων - Εξόδων, μιας (1) θέσης του Κλάδου ΔΕ30 Τεχνι¬ 
τών και μιας (1) θέσης του Κλάδου ΥΕ16 Εργατών Καθαριότητας 
παρουσιάζει την παρακάτω εικόνα: 

Μόνιμο Προσωπικό 
Κατηγορία ΔΕ 
Κλάδος ΔΕΙ 

Δύο θέσεις (2) γραμματέα με βαθμούς Γ-Α 
Κλάδος ΔΕ14 

Δύο (2) θέσεις Ελεγκτών Εσόδων - Εξόδων με βαθμούς Γ-Α 
Κλάδος ΔΕ30 

Μία (1) θέση Τεχνίτη - Υδραυλικού με βαθμούς Γ-Α 
Κατηγορία ΥΕ 
Κλάδος ΥΕ1 

Μία (1) θέση κλητήρα θυρωρού γενικών καθηκόντων με βαθμούς 
Δ-Γ 

Κλάδος ΥΕ16 

Μία (1) θέση εργάτη καθαριότητας με βαθμούς Δ-Γ 
θέσεις με σχέση εργασίας Ιδιωτικού Δικαίου αορίστου χρόνου, 
α) Μία (1) θέση εργάτη - Οδοκαθαριστή, με σχέση εργασίας ιδιωτι¬ 
κού δικαίου αορίστου χρόνου, με περιοδική απασχόληση τεσσάρων 
(4) ημερών κάθε εβδομάδα στον τομέα καθαριότητας, 
β) Μία (1) θέση εργάτη Υδραυλικού, με σχέση εργασίας ιδιωτικού δι¬ 
καίου αορίστου χρόνου, με περιοδική απασχόληση δώδεκα (12) ημε¬ 
ρών κάθε μήνα, στον τομέα ύδρευσης. 

Η παρούσα να δημοσιευθεί στην Εφημερίδα της Κυβερνήσεως. 

Άγιος Νικόλαος, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 4825 (8) 

Ψήφιση ΟΕΥ Κοινότητας Κάτω Μετοχιού Ν. Αασιθίου. 

Ο ΝΟΜΑΡΧΗΣ ΑΑΣΙΘΙΟΥ 
Έχοντας υπόψη: 

1. Τις διατάξεις του άρθρου 26 του Ν. 1832/89. 

2. Τις διατάξεις των άρθρων 1-4 του Ν. 1586/86. 

3. Τις διατάξεις του Π.Δ. 22/90. 

4. Την αριθμ. 53560/59/6.8.86 γενική διάταξη του ΥΠ.ΕΣ. 

5. Την αριθμ. 1/1992 απόφαση του Κ.Σ. Κάτω Μετοχιού σχετικά 
με την ψήφιση του ΟΕΥ της Κοινότητας. 

6. Την αριθμ. 4/1992 σύμφωνη γνωμοδότηση του Υπηρεσιακού 
Συμβ/λίου του άρθρ. 14 παρ. 9 του Ν. 1586/86 που διατυπώθηκε στο 
αριθμ. 1/1992 πρακτικό του. 

7. Ολόκληρο το σχετικό φάκελλο, αποφασίζουμε: 

Εγκρίνουμε τον ΟΕΥ της Κοινότητας Κάτω Μετοχιού ο οποίος ψη- 
φίσθηκε με την αριθμ. 1 /92 απόφαση του Κ.Σ. και ο οποίος παρουσιά¬ 
ζει την παρακάτω εικόνα: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η υπηρεσία της Κοινότητας συγκροτείται από τη Διοικητική Υπηρε¬ 
σία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοιν/τας διαρθρώνονται και διαβαθ¬ 
μίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση γραμματέα του κλάδου ΔΕΙ με βαθμό Γ. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για τον διορισμό, τα καθήκοντα, τους περιορισμούς, το χρόνο εργα¬ 
σίας την αστική ευθύνη, τα δικαιώματα, άδειες, τις μεταβολές υπηρε¬ 


σιακής κατάστασης το προβάδισμα, τις ποινές, τη λύση της υπαλληλι¬ 
κής σχέσης την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται από τις δια¬ 
τάξεις του Ν. 1188/81 και των διαταγμάτων που εκδίδονται σε εκτέ¬ 
λεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της Διοικητικής Υπηρεσίας ανήκουν (ενδεικτική 
ατίαρίθμηση) ΓΡΑΜΜΑΤΕΑΣ ΚΟΙΝΟΤΗΤΑΣ. 

α) Η μέριμνα για την τήρηση του βιβλίου επίπλων και σκευών και 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
Νόμο βιβλίων της Κοινότητας, των φακέλλων του αρχείου και τη σφρα¬ 
γίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της, πλην της απόρρητης αφού 
προηγουμένως τεθεί υπόψη του Προέδρου χωρίς καθυστέρηση και να 
γίνουν οι δέουσες ενέργειες. 

6) Η τήρηση των πρακτικών των συνεδριάσεων του Κοιν/κού Συμ/ 
λίου, η καταχώρησή τους στο βιβλίο πρακτικών αυτού, η μέριμνα για 
την υπογραφή του και την έκδοση αντιγράφων. 

ε) Η κατάρτιση με τον Πρόεδρο σχεδίου του προϋπ/σμού της Κοιν/ 
τας, η σύνταξη και η συνυπογραφή με τον Πρόεδρο της Κοιν/τας των 
βεβαιωτικών καταλόγων επιβολής, βεβαίωσης και είσπραξης των εν 
γένει κοινοτικών εσόδων και η διεξαγωγή της εν γένει λογιστικής υπη¬ 
ρεσίας της Κοινότητας. 

στ) Η υπογραφή όλων των σχεδίων των προς υπογραφή εγγράφων 
και όλων των πιστοποιητικών και πινάκων που προβλέπουν οι ισχύου- 
σες διατάξεις. 

ζ) Η ενημέρωση του Προέδρου για την πορεία των οικονομικών της 
Κοινότητας και η προαυπογραφή με τον Πρόεδρο των χρηματικών 
ενταλμάτων της Κοινότητας. 

η) Η επιμέλεια, κατάρτιση του προγράμματος τέλεσης δημοσίων κοι¬ 
νοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοινότητας 
ύδρευσης, φωτισμού, άρδευσης, καθαριότητας αποχέτευσης ως και πά- 
σης άλλης δημιουργηθεισαμένης υπηρεσίας στο μέλλον. 

ι) Η τήρηση και φύλαξη των μητρώων αρρένων, Δημοτολογίων και 
Ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από Νόμους Δ/τα 
κ.λπ. 

Άρθρο 5 

Αυτός ο Οργανισμός ισχύει από τη Δημοσίευση του στην Εφημερίδα 
της Κυβέρνησης. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 
-♦- 

Αριθ. 4823 (9) 

Ψήφιση ΟΕΥ Κοινότητας Περβολακίων Ν. Αασιθίου. 

Ο ΝΟΜΑΡΧΗΣ ΑΑΣΙΘΙΟΥ 
Έχοντας υπόψη: 

1. Τις διατάξεις του άρθρου 26 του Ν. 1832/89. 

2. Τις διατάξεις των άρθρων 1-4 του Ν. 1586/86. 

3. Τις διατάξεις του Π.Δ. 22/90. 

4. Την αριθμ. 53560/59/6.8.86 γενική διάταξη του ΥΠ.ΕΣ. 

5. Την αριθμ. 2/1992 απόφαση του Κ.Σ. Περβολακίων σχετικά με 
την ψήφιση του ΟΕΥ της Κοινότητας. 

6. Την αριθμ. 5/1992 σύμφωνη γνωμοδότηση του Υπηρεσιακού 
Συμβ/λίου του άρθρ. 14 παρ. 9 του Ν. 1586/86 που διατυπώθηκε στο 
αριθμ. 1/1992 πρακτικό του. 

7. Ολόκληρο το σχετικό φάκελλο, αποφασίζουμε: 

Εγκρίνουμε τον ΟΕΥ της Κοινότητας Περβολακίων ο οποίος ψηφί- 
σθηκε με την αριθμ. 2/92 απόφαση του Κ.Σ. και ο οποίος παρουσιάζει 
την παρακάτω εικόνα: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η υπηρεσία της Κοινότητας συγκροτείται από Διοικητική Υπηρεσία. 

Άρθρο 2 

ΔΙΑΡΘΡΩΣΗ ΔΙΑΒΑΘΜΙΣΗ ΘΕΣΕΩΝ 

Οι θέσεις της Κοινότητας διαρθρώνονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση γραμματέα του κλάδου ΔΕΙ με βαθμό Γ-Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ κ.λπ. 

Για τον διορισμό, τα καθήκοντα, τους περιορισμούς, το χρόνο εργα¬ 
σίας την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη, τα έξοδα κηδείας των 
μονίμων υπαλλήλων που προβλέπονται από τον οργανισμό ρυθμίζονται 
από τις διατάξεις του Ν. 1188/81 και των διαταγμάτων που εκδίδο- 
νται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της Διοικητικής Υπηρεσίας ανήκουν (ενδεικτική 
απαρίθμηση): ΓΡΑΜΜΑΤΕΑΣ ΚΟΙΝΟΤΗΤΑΣ. 

α) Η μέριμνα για την τήρηση του βιβλίου επίπλων και σκευών και 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
Νόμο βιβλίων της Κοινότητας, των φακέλλων του αρχείου και τη σφρα¬ 
γίδα. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της αφού προηγουμένως τεθεί υπόψη του Προέδρου χωρ'ις καθυστέρηση 
και γίνουν οι δέουσες ενέργειες. 

δ) Η τήρηση των πρακτικών των συνεδριάσεων του Κοιν/κού Συμ/ 
λίου, η καταχώρησή τους στο βιβλίο πρακτικών αυτού, η μέριμνα για 
την υπογραφή του και η έκδοση αντιγράφων. 

ε) Η κατάρτιση με τον Πρόεδρο σχεδίου του προϋπ/σμού της Κοιν/ 
τας, η σύνταξη και η συνυπογραφή με τον Πρόεδρο των βεβαιωτικών 
καταλόγων επιβολής, βεβαίωσης και εισπράξεως των εν γένει κοινοτι¬ 
κών εσόδων και η διεξαγωγή της εν γένει λογιστικής υπηρεσίας της 
Κοινότητας. 

στ) Η ενημέρωση του Προέδρου για τήν πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων της Κοινότητας. 

ζ) Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η) Η επιμέλεια, κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοινότητας, 
ύδρευσης, φωτισμού, άρδευσης, γυμναστηρίου, καθώς και πάσης άλλης 
δημιουργηθεισομένης υπηρεσίας στο μέλλον. 

ι) Η τήρηση και φύλαξη των μητρώων αρρένων, Δημοτολογίων και 
Ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από Νόμους Διατάγ¬ 
ματα κ.λπ. 

Η παρούσα να δημοσιευθεί στην Εφημερίδα της Κυβερνήσεως. 
Αγ. Νικόλαος, 25 Μάΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 


Αριθ. 11307 (10) 

Ψήφιση Οργανισμού Εσωτερικής Υπηρεσίας της Κοινότητας ΑΝ- 
ΘΕΙΑΣ Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1) Τις διατάξεις: 

α) του άρθρου 12 του Ν. 1188/1981 «Περί κυρώσεως του Κώδικος 
περί καταστάσεως προσωπικού οργανισμού τοπικής αυτοδιοική- 
σεως», 

β) του Νόμου 1586/1986 «Βαθμολογική διάρθρωση των θέσεων 
του Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις», 

γ) του Π.Δ. 37Α/1986 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων Νομι¬ 
κών Προσώπων Δημοσίου Δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986» ως και αυτές του Π.Δ. 22/89. 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινήσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων β) 75643/16.1.1987 «Διευκρινήσεις στην εφαρ¬ 
μογή του νέου βαθμολογίου» και γ) 27111/13.7.1987 «Διευκρινήσεις 
σε διατάξεις του Ν. 1586/1986». 

4) Το αριθμ. 4403/20.1.1988 έγγραφο του ανωτέρω Υπουρ¬ 
γείου. 

5) Την αριθμ. 2/17.1.92 απόφαση του Κ.Σ. Ανθειας με την οποία 
ψηφίζει τον Οργανισμό Εσωτερικών Υπηρεσίας της Κοινότητας αυτής. 

6) Την εις το πρακτ. Ν. 2/3.4.92 διατυπωθείσα σύμφωνη γνωμοδό¬ 
τηση του Υπηρεσιακού Συμβουλίου του άρθρου 14 παρ. 9 του Ν. 
1586/86 και 

7) Τις διατάξεις του αρθ. 164 του ΔΚΚ (Π.Δ. 323/89), αποφασί¬ 
ζουμε: 

Εγκρίνουμε την αριθμ. 2/17.1.92 απόφαση του Κοινοτικού Συμ¬ 
βουλίου Ανθειας με την οποία ψηφίζεται ο Οργανισμός Εσωτερικής 
Υπηρεσίας της Κοινότητας αυτής ως εξής: 

Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμματεία της 
Κοινότητας Προϊστάμενος της οποίας είναι ο Πρόεδρος της Κοινότητας. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως οικολούθως: 

ΜΟΝΙΜΟ ΠΡΟΣΩΠΙΚΟ 

Α.’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ: Δ.Ε. 

ΚΛΑΔΟΣ: ΔΕΙ ΔΙΟΙΚΗΤΙΚΟΥ. 

Μία θέση με βαθμούς Γ-Α με πλήρη μισθολογική εξέλιξη (Μ.Κ. 24ο- 
9ο). 

Προσόντα στον εισαγωγικό βαθμό τα όσα ορίζονται από τις διατάξεις 
του άρθρου 5 του Π.Δ/τος 37α/86. 

Καθήκοντα και αρμοδιότητες του Γραμματέα 

Άρθρο 3ο 

α. Η τήρηση και διαφύλαξη του βιβλίου επίπλων και σκευών, 
β. Η μέριμνα για την τήρηση και φύλαξη των προβλεπομένων από το 
Νόμο βιβλίων της Κοινότητας, των φακέλλων του αρχείου και την 
σφραγίδα της Κοινότητας. 

γ. Η πρωτοκόλληση, ενέργεια και αρχειοθέτηση όλης της αλληλο¬ 
γραφίας της Κοινότητας πλην της απόρρητης η οποία πρέπει να τεθεί 
υπόψη του Προέδρου. 

' δ. Η τήρηση των πρακτικών των συνεδριάσεων του Κοινοτικού Συμ¬ 
βουλίου, η καταχώρηση αυτών στο βιβλίο πρακτικών, η μέριμνα για 
την υπογραφή του βιβλίου από τους Συμβούλους και η έκδοση αντιγρά¬ 
φων. _ 

ε. Η κατάρτιση μαζί με τον Πρόεδρο του σχεδίου προϋπ/σμού της 
Κοινότητας, η σύνταξη και η συνυπογραφή με τον Πρόεδρο των Βεβαι- 

ωτιχών καταλόγων επιβολής, βεβαίωσης και είσπραξης των εν γένει 
Κοινοτικών εσόδων και η εν γένει λογιστική υπηρεσία της Κοινότητας. 

στ. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή των χρηματικών ενταλμάτων. 

ζ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων των προβλεπομένων 
από τις σχετικές διατάξεις. 

' η. Η επιμέλεια κατάρτισης του προγράμματος τέλεσης εορτών και 
δεξιώσεων της Κοινότητας. 

θ. Η φροντίδα για την καλή λειτουργία των υπηρεσιών της Κοινότη¬ 
τας ως είναι η ύδρευση, ο φωτισμός, και κάθε άλλη που ήθελε δημιουρ- 
γηθεί στο μέλλον. 

ι. Η τήρηση και φύλαξη των μητρώων αρρένων, Δημοτολογίων και 
Ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την ενάσκηση 
των καθηκόντων του. 

ιβ. Παραλαμβάνει και παραδίδει στο ταχυδρομείο την αλληλογραφία 
της Κοινότητας και επιδίδει και τοιχοκολλεί τις διάφορες προσκλήσεις, 
αποφάσεις, ανακοινώσεις κ.λπ. 

Η παρούσα να δημοσιευθεί στην Εφημερίδα της Κυβερνήσεως. 

Καλαμάτα, 25 Μαΐου 1992 
Ο Νομάρχης 

ΝΙΚ. ΠΑΠΑΔΟΠΟΤΛΟΣ 

- +- 

Αριθ. 11313 (11) 

Τροποποίηση Οργανισμού Εσωτερικής Υπηρεσίας του Δήμου Ανδρού- 
σας Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1) Τις διατάξεις; 

α) του άρθρου 12 του Ν. 1188/1981 «Περί κυρώσεως του Κώδικος 
περί καταστάσεως του Προσωπικού Οργανισμού τοπικής αυτοδιοίχη- 
σης», 

β) του Νόμου 1586/1986 «Βαθμολογική διάρθρωση των θέσεων 
του Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις», 

γ) του Π.Δ. 37Α/1986 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων Νομι¬ 
κών Προσώπων Δημοσίου Δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986» ως και αυτές του Π.Δ. 22/89. 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινήσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων β) 75643/16.1.1987 «Διευκρινήσεις στην εφαρ¬ 
μογή του νέου βαθμολογίου» και γ) 27111/13.7.1987 «Διευκρινήσεις 
σε διατάξεις του Ν. 1586/1986». 

4) Το αριθμ. 4403/20.1.1988 έγγραφο του ανωτέρω Υπουρ¬ 
γείου. 

5) Την αριθμ. 85/2.10.91 απόφαση του Δ.Σ. Ανδρούσας με την 
οποία τροποποιεί τον Οργανισμό Εσωτερικών Υπηρεσίας του Δήμου αυ¬ 
τού και τον προσαρμόζει στις διατάξεις του Ν. 1586/86. 

6) Την εις το πρακτ. Ν. 2/3.4.92 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 του Ν. 1586/86. 

7) Τις διατάξεις του αρθ. 164 του ΔΚΚ (Π.Δ. 323/89), αποφασί¬ 
ζουμε: 

Εγκρίνουμε την αριθμ. 85/2.10.1991 απόφαση του Δημοτικού 
Συμβουλίου Ανδρούσας με την τροποποιείται και προσαρμόζεται στις 
διατάξεις του Π.Ν. 1586/1986 ο Οργανισμός Εσωτερικής Υπηρεσίας 
της Κοινότητας αυτής, που ψηφίστηκε αρχικά με τήν 43/76 απόφαση 
του Δημοτικού Συμβουλίου, εγκρίθηκε με την 15963/76 όμοια της 
Νομαρχίας. 

Μέρος Α' 

Προσαρμόζει και τροποποιεί τον Ο.Ε.Υ. του Δήμου Ανδρούσας, σύμ¬ 
φωνα με τις διατάξεις του Ν. 1586/86, του Π.Δ. 37Α/86 κα· του Π.Δ. 
22/89. 


Μέρος Β' 

Τροποποιείται και προσαρμόζεται ο Ο.Ε.Υ. του Δήμου Ανδρούσας 
ως οικολούθως: 

Άρθρο Ιο 

Ο Δήμος Ανδρούσας συγκροτείται και συντίθεται από τις (ακόλουθες 
υπηρεσίες: 

α) Γραφείο Δημάρχου 
β) Διοικητική Υπηρεσία. 

Άρθρο 2ο 

Οι υπό τα στοιχεία α, β του προηγούμενου άρθρου προβλεπόμενες 
υπηρεσίες τελούν υπό την άμεση εποπτεία του Δημάρχου, ο οποίος επι¬ 
μελείται των υποθέσεων που ανήκουν στις αρμοδιότητές τους, σύμφωνα 
με τα προβλεπόμενα στο Νόμο και τα οριζόμενα στα επόμενα άρθρα κα¬ 
θορισμού αρμοδιοτήτων. 

Άρθρο 3ο 

Η οργανική σύνθεση και διαβάθμιση του τακτικού προσωπικού του 
Δήμου ορίζονται ως ακολούθως: 

Α.’ ΔΙΟΙΚΗΤΙΚΟ ΠΡΟΣΩΠΙΚΟ 

Ια ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
(ΤΕ), κλάδου Τ.Ε.3 

Μία (1) θέση με βαθμούς Γ-Α. 

Προσόντα διορισμού στον ανωτέρω κλάδο ορίζονται τα προβλεπό¬ 
μενα από το άρθρο 11 του Π.Δ. 37α/86 όπου και όπως αυτά τροποποι¬ 
ήθηκαν από το 22/89 Π.Δ. 

1β Στα καθήκοντα και στις αρμοδιότητες της θέσης αυτής περιλαμ¬ 
βάνονται: 

α) Η κατάρτιση των απαντήσεων προτάσεων επί των ειδικών υπό του 
Δημάρχου ανατιθεμένων θεμάτων και διοικητικών τοιούτων, 
β) Οικονομικής διοικήσεως και λογιστικού, 

■ γ) Δημοτικών προσόδων και Δημοτικής περιουσίας, 
δ) Εκτέλεσης έργων και προμηθειών, 
ε) Διαχειρήσεως υλικού του Δήμου, 

στ) Παρακολούθηση - συντήρηση μηχανολογικού εξοπλισμού του Δή¬ 
μου, 

ζ) Μισθοδοσία προσωπικού, 

η) Έκδοση παντός χρηματικού εντάλματος, 

θ) Βεβαίωση δημοτικών τελών, 

ι) Σύνταξη μελετών έργων και προμηθειών, 

κ) Σύνταξη προϋπολογισμού - απολογισμού του Δήμου, 

λ) Κάθε άλλη εργασία που θα του αναθέσει ο Δήμαρχος. 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Α. (ΔΕ) κλάδου ΔΕΙ. 

2α) Μία θέση με βαθμούς Γ-Α. 

Προσόντα διορισμού στον ανωτέρω κλάδο ορίζονται τα προβλεπό¬ 
μενα από το Π.Δ. 37Α/86 όπου και όπως τροποποιήθηκε από το 
22/89 Π.Δ. 

2β) Στα καθήκοντα και στις αρμοδιότητες της θέσης αυτής περιλαμ¬ 
βάνονται: 

α) Η εκτέλεση κάθε εργασίας που απαιτείται για την συντόνηση των 
αρμοδιοτήτων των διοικητικών υπηρεσιών, 

β) Επί θεμάτων του Δημάρχου, του Δημοτικού Συμβολίου και της 
Δημαρχιακής Επιτροπής, 
γ) Του προσωπικού, 
δ) Των Συντάξεων, 
ε) Της Στατιστικής, 
στ) Του Δημοτολογίου, 
ζ) Των Μητρώων Αρρένων, 
η) Της Στρατολογίας, 
θ) Της τηρήσεως πρωτοκόλλου, 
ι) του Αρχείου, 

κ) Της διεκπαιρεώσεως (αλληλογραφίας, 

λ) Κάθε άλλη εργασία που θα του αναθέσει ο Δήμαρχος. 

Β. ΚΛΑΔΟΣ ΔΕ15 ΕΙΣΠΡΑΚΤΟΡΩΝ 
α) Μία (1) θέση κλάδου ΔΕ15 με βαθμό Γ-Α. 

Προσόντα διορισμού στον ανωτέρω κλάδο ορίζονται τα προβλεπό¬ 
μενα από το άρθρο 5 του Π.Δ. 37Α/86 όπου και όπως αυτό τροποποιή¬ 
θηκε από το 22/89/Π.Δ. 

β) Καθήκοντα της υπόψη θέσης είναι η είσπραξη των δημοτικών τε¬ 
λών. 

3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κατηγορία ΥΕ κλάδου ΥΕ1 Κλητήρων - θυρωρών γενικών καθηκό¬ 
ντων. 

3α. Μία (1) θέση με βαθμό Δ-Γ. 

Προσόντα διορισμού στον ανωτέρω κλάδο ορίζονται τα προβλεπό- 
μενα από το άρθρο 8 του Π.Δ. 37Α/86 όπου και όπως τροποποιήθηκαν 
από το 22/89 Π.Δ. 

3β. Στα καθήκοντα της υπόψη θέσης περιλαμβάνονται: 
α) Η παραλαβή της εισερχόμενης και η διεκπαιρέωση από και στο 
ταχυδρομείο αλληλογραφίας του Δήμου, 

β) Η επίδοση και τοιχοκόλληση των προσκλήσεων, ανακοινώσεων 
και αποφάσεων, 

γ) Η τήρηση της τάξης των Γραφείων του Δήμου, 
δ) Το άνοιγμα και κλείσιμο των θυρών του Δήμου το πρωί και το με¬ 
σημέρι. 

ε) Η εκτέλεση λοιπών βοηθητικών εργασιών ή διοικητικών που θα 
του ανατίθενται από το Δήμαρχο και λοιπό διοικητικό προσωπικό. 

Β/ ΤΕΧΝΙΚΟ ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ 
ΠΡΟΣΩΠΙΚΟ 

1. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κατηγορία ΥΕ κλάδου (ΥΕ 16). 

Προσωπικό Ύδρευσης. 

α) Μία (1) θέση υδρονομέα με βαθμό Δ-Γ. 

Προσόντα διορισμού της υπόψη θέσης είναι αυτά που προβλέπονται 
από το Π.Δ. 37Α/86 όπου και όπως τροποποιήθηκαν από το Π.Δ. 22/ 
89. 

β) Στα καθήκοντα της υπόψη θέσης περιλαμβάνονται: 

Η καλή λειτουργία του δικτύου ύδρευσης, η χλωρίωση, η καλή λει¬ 
τουργία των αντλιοστασίων, η καθαριότητα των συστημάτων ύδρευσης, 
η αποκατάσταση ζημιών, η τοποθέτηση νέων παροχών, η αλλαγή υδρο- 
μέτρων λόγω βλάβης και γενικά ότι έχει σχέση με την υπηρεσία ύδρευ- 
σης. 

Γ.' ΠΡΟΣΩΠΙΚΟ ΜΕΡΙΚΗΣ ΑΠΑΣΧΟΛΗΣΗΣ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

α) Μία (1) θέση εργάτη ύδρευσης μερικής απασχόλησης που δεν θα 
υπερβαίνει τις τρεις ώρες ημερησίως. 

Στα καθήκοντα της υπόψη θέσης περιλαμβάνονται η παροχή βοή¬ 
θειας στον υδρονομέα, η εκσκαφή σε περιπτώσεις διαρροών ή σπασίμα¬ 
τος σωλήνων, η παροχή βοήθειας για την τοποθέτηση νέων παροχών 
και γενικά διάφορες εργασίες στην υπηρεσία ύδρευσης. 

Προσόντα διορισμού προβλέπονται στο Π.Δ. 41ο/88. 
β) Μία (1) θέση καθαρίστριας μερικής απασχόλησης που δεν θα 
υπερβαίνει τις τρεις ώρες ημερησίως. 

Στα καθήκοντά της περιλαμβάνονται η καθαριότητα του Δημοτικού 
Κτιρίου των γραφείων του Δήμου, της Δημοτικής Βιβλιοθήκης και του 
χώρου έμπροσθεν του Δημοτικού Κτιρίου. 

Άρθρο 4ο 

Οι διοικητικές υπηρεσίες θα έχουν την ονομασία «ΓΡΑΜΜΑΤΕΙΑ» 
της οποίας προϊστάμενος θα είναι ο Δήμαρχος και μετά από αυτόν ο 
κατά βαθμό ανώτερος Δ/κός υπάλληλος από τις κατηγορίες ΤΕ και ΔΕ 
και επί ισοβάθμων ο αρχαιότερος. 

Άρθρο 5ο 

Για τον διορισμό, τα τυπικά προσόντα, τα καθήκοντα, τους περιορι¬ 
σμούς, το χρόνο δουλειάς, την αστική ευθύνη, τα δικαιώματα, τις 
άδειες, τις μεταβολές, τις υπηρεσιακές καταστάσεις, τις ηθικές αμοιβές, 
τα πειθαρχικά αδικήματα, τις ποινές, τη λύση της υπαλληλικής σχέσης, 
την ιατροφαρμακευτική και Νοσοκομειακή περίθαλψη, τα έξοδα κη- 
δείοις των μονίμων υπαλλήλων, που προβλέπονται από τον οργοινισμό 
αυτό ρυθμίζονται από τις διατάξεις του Ν. 1188/81, του Ν. 1586/86 
του Π.Δ. 37α/86 και όλων των Νόμων που εκδίδονται και έχουν εφαρ¬ 
μογή στο προσωπικό των Ο.Τ.Α. 

Άρθρο 6ο 

Όλων των υπηρεσιών του Δήμου προΐσταται ο Δήμαρχος και μετά 
από αυτόν ο κατά βαθμό οινώτερος διοικητικός υπάλληλος από τις κα¬ 
τηγορίες ΤΕ και ΔΕ και επί ισοβάθμων ο αρχαιότερος. 


Άρθρο 7ο 

Μετά την έγκριση του παρόντος και της δημοσίευσης του στην Εφη¬ 
μερίδα της Κυβερνήσεως παύει να ισχύει ο προγενέστερος οργανισμός. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 25 Μαΐου 1992 
Ο Νομάρχης 

Ν1Κ. ΠΑΠΑΔΟΠΟΥΛΟΣ 

-♦- 

Αριθ. 11304 (12) 

Υπαγωγή του προσωπικού της Κοινότητας Φοινικούντας Ν. Μεσσηνίας 
στις διατάξεις του πρώτου μέρους του Ν. 1188/1981. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 3 παρ. 1 εδάφιο α' του Νόμου 1188/ 
1981 περί κυρώσεως του Κώδικος «περί καταστάσεως προσωπικού 
Οργανισμών Τοπ. Αυτ/σης» όπως τροποποιήθηκαν με τις όμοιες του 
άρθρου 30 του Π.Δ. 37Α/26.1.1986 και τις παραγράφους 2 και 3 του 
ως άνω άρθρου 3 του Ν. 1188/1981. 

2. Την απόφαση του Κοιν. Σ/λίου Φοινικούντας αριθμός 87/ 
24.12.91 «περί υπαγωγής του προσωπικού της Κοινότητας» στις δια¬ 
τάξεις του Α' μέρους του Ν. 1188/1981. 

3. Την σύμφωνη γνωμοδότηση του Υπηρεσιακού Σ/λίου του άρθρου 
14 § 9 του Ν. 1586/86 που διατυπώθηκε στο πρακτικό Ν. 2/3.4.92 
σχετικά με την υπαγωγή του προσωπικού της ως άνω κοινότητας στις 
διατάξεις του Α' μέρους του Ν. 1188/1981 και 

4. Τα στοιχεία του φακέλλου, αποφασίζουμε: 

Υπαγάγουμε στις διατάξεις του Α' μέρους του Ν. 1188/1981 το μό¬ 
νιμο προσωπικό της Κοινότητας Φοινικούντας γιατί συντρέχουν όι οικο¬ 
νομικές προϋποθέσεις που προβλέπονται από τις διατάξεις του άρθρου 3 
του ανωτέρω Νόμου. 

Η παρούσα να δημοσιευθεί στην Εφημερίδα της Κυβερνήσεως. 

Καλαμάτα, 25 Μαΐου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

- ♦ - 

Αριθ. 2205 (13) 

Μερική διόρθωση της 20.789/30.8.1966 απόφαση Νομάρχη Πέλλας 
αγρ/τος Νησιού. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1) Τις διατάξεις του άρθρου 1 παρ. 2 του Ν. 532/70 και του εκτελε¬ 
στικού του Β.Δ. 709/70 «περί διοικητικής αποκέντρωσης». 

2) Την αριθ. 20.789/30.8.1966 απόφαση Νομάρχη Πέλλας με την 
οποία μεταβιβάστηκαν κοινόχρηστες εκτάσεις του αγρ/τος Νησιού στην 
Κοινότητα Νησιού. 

3) Το αριθ. 248/5.3.1992 έγγραφο του Γραφείο Τοπογραφικής 
από το οποίο προκύπτει ότι, τεμάχια που μεταβιβάστηκαν με την παρα¬ 
πάνω απόφαση απόφασή μας, απετέλεσαν αντικείμενο συμπληρωματι¬ 
κών διανομών και άλλαξαν αριθμό και έκταση (Σ.Δ. 1981 + 86). 

4) Την σχετική εισήγηση της Δ/νσης Γεωργίας. 

5) Την με αριθμό 589/10.4.92 απόφασή μας για αντικατάσταση 
τμήματος του αριθ. 1365 τεμαχίου, αποφασίζουμε: 

Διορθώνουμε μερικά την αριθ. 20799/30.8.1966 απόφασή μας 
σύμφωνα με το άρθ. 248/5.3.1992 έγγραφο του Γραφείο!) Τοπογρα¬ 
φικής Έδεσσας ως εξής: 

Α) Διαγράφουμε το αριθ. 217 τεμάχιο με έκταση 3.093.082 τ.μ. 
«Δάσος κοινό» της Οριστικής διανομής αγρ/τος Νησιού έτους 1939 και 
εγγράφουμε το αριθ; 1373 τεμάχιο με έκταση 3.089.082 τ.μ. «Δάσος 
Κοινό» λόγω κατατμήσεως του κατά την Σ.Δ. 1981-86. 

Β) Διαγράφουμε το αριθ. 801 τεμάχιο με έκταση 1030.242 τ.μ. 
«Δρόμος - χερσολείβαδο» της Οριστικής διανομής αγρ/τος Νησιού 
έτους 1939 και εγγράφουμε το αριθ. 1372 τεμάχιο με έκταση 
1029.242 τ.μ. «Δρόμος - χερσολείβαδο» λόγω κατατμήσεως του κατά 
την Σ.Δ. 1981-86. 

Γ) Διαγράφουμε το αριθ. 1046 τεμάχιο με έκταση 61.513 τ.μ. 
«βαλτολείβαδο - κοινό» της Οριστικής Διανομής αγρ/τος Νησιού έτους 

1939 και εγγράφουμε το αριθ. 1370α τεμάχιο με έκταση 40.900 τ.μ. 
«Διαθέσιμο» και το αρ. 1365α τεμάχιο, με έκταση 4373 τ.μ. «χέρσο 
κοινό» λόγω κατατμήσεώς τους. 

Για τα υπόλοιπα τεμάχια ισχύει όπως έχει η παραπάνω με αριθμό 
20789/30.8.66 απόφασή μας. 

Η απόφαση αυτή να δημοσευθεί στην Εφημερίδα της Κυβερνήσεως. 

"Εδεσσα, 13 Απριλίου 1992 
Ο Νομάρχης 

Β. ΧΑΤΖΗΑΠΟΣΤΟΛΟΤ 
-♦- 

Αριθ. 6193 (14) 

Κατάργηση του Νομικού Προσώπου με την επωνυμία «2η Σχολική 
Επιτροπή 1ου, 2ου Δημοτικού Σχολείου και 1ου, 2ου και 3ου Νη¬ 
πιαγωγείου Σκύδρας και σύσταση νέου Νομικού Προσώπου με την 
επωνυμία «2η Σχολική Επιτροπή 1ου και 2ου Δημοτικού Σχολείου 
Σκύδρας» Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την αριθμ. 237/91 απόφαση του Δημ. Συμβουλίου Σκύδρας και 
την αριθμ. 16299/7.11.91 απόφασή μας με την οποία συστήσαμε ίδιο 
Νομικό Πρόσωπο με την επωνυμία «2η Σχολική Επιτροπή 1ου, 2ου 
Δημοτικού Σχολείου και 1ου, 2ου και 3ου Νηπιαγωγείου Σκύδρας». 

2. Την αριθμ. 86/1992 απόφαση του Δημοτικού Συμβουλίου Σκύ¬ 
δρας που αναφέρεται στο αντικείμενο του θέματος. 

3. Τις διατάξεις: 

α) Των παραγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α. 110) και 
β) Του άρθρου 187 του Δημοτικού και Κοινοτικού κώδικα (Π.Δ. 
323/1989) (Α' 146), αποφασίζουμε: 

1. Καταργούμε την αριθμ. 16299/7.11.1991 απόφασή μας με την 
οποία έγινε η σύσταση της 2ης Σχολικής Επιτροπής 1ου, 2ου Δημ. 
Σχολείου και 1ου, 2ου, 3ου Νηπιαγωγείου Σκύδρας. 

2. Συνιστούμε στο Δήμο Σκύδρας του Νομού Πέλλας ίδιο Νομικό 
Πρόσωπο με την επωνυμία «Σχολική Επιτροπή 1ου και 2ου Δημοτικού 
Σχολείου Σκύδρας». 

Η συνιστώμενη με την απόφαση αυτή Σχολική Επιτροπή διοικείται 
από (7) επταμελές Διοικητικό Συμβούλιο αποτελούμενο από: 
α) Ένα Δημοτικό Σύμβουλο ως Πρόεδρο της Σχολικής Επιτροπής, 
β) Ένα Δημοτικό Σύμβουλο ως μέλος της Επιτροπής, 
γ) Τους εκάστοτε Δ/ντές του 1ου και 2ου Δημοτικού Σχολείου Σκύ¬ 
δρας. 

6) Τους εκπροσώπους από τους Συλλόγους Γονέων και Κηδεμόνων 
του 1ου και 2ου Δημοτικού Σχολείου Σκύδρας εφόσον υπάρχει τέτοιος 
σύλλογος, που ορίζεται από τον αντίστοιχο Σύλλογο. 

ε) Ένα δημότη ή κάτοικο Σκύδρας, που ορίζεται από το Δημοτικό 
Συμβούλιο. 

3. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Δημο¬ 
τικής και Κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική και Κοινοτική περίοδο. 

4. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

5. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαποινών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

6. Πόροι της Σχολικής Επιτροπής είναι: 


α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Σκόδρας. 

γ) Κάθε είδους εισφορές, δωρεές, κληρονομιές, κληροδοσίες. 

7. Το Νομικό Πρόσωπο εκπροσωπείται στα Δικαστήρια και σε κάθε 
Δημόσια Αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 26 Μαΐου 1992 

Με εντολή Νομάρχη 
■ Ο Διευθυντής 
ΕΛΕΥΘΕΡΙΟΣ ΛΑΣΚΗΣ 

-♦- 

Αριθ. 4988 (15) 

Σύσταση ίδιου Νομικού Προσώπου στο Δήμο Σκύδρας Ν. Πέλλας με 
την επωνυμία «8η Σχολική Επιτροπή 1ου και 3ου Νηπιαγωγείου 
Σκύδρας του Νομού Πέλλας». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α) Των παραγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α 110) και 
β) Του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Την 63/1992 απόφαση του Δημοτικού Συμβουλίου του Νομού 
Πέλλας για τη σύσταση Σχολικής Επιτροπής, αποφασίζουμε: 

1. Συνιστούμε στην Σκόδρα του Νομού Πέλλας ίδιο Νομικό Πρό¬ 
σωπο με την επωνυμία «8η Σχολική Επιτροπή 1ου και 3ου Νηπιαγω¬ 
γείου Σκύδρας Ν. Πέλλας». 

Η συνιστώμενη με την απόφαση αυτή Σχολική Επιτροπή διοικείται 
από (7) επταμελές Διοικητικό Συμβούλιο αποτελούμενο από: 
α) Ένα Δημοτικό Σύμβουλο ως Πρόεδρο της Σχολικής Επιτροπής, 
β) Ένα Δημοτικό Σύμβουλο ως μέλος της Επιτροπής, 
γ) Τους εκάστοτε Διευθυντές 1ου και 3ου Νηπιαγωγείου Σκύδρας. 
δ) Τους εκπροσώπους από τους Συλλόγους Γονέων και Κηδεμόνων 
του 1ου και 3ου Νηπιαγωγείου Σκύδρας, εφόσον υπάρχει τέτοιος σύλ¬ 
λογος, που ορίζεται από τον αντίστοιχο σύλλογο. 

ε) Ένα (1) δημότη ή κάτοικο Σκύδρας, που ορίζεται από το Δημοτικό 
Συμβούλιο Σκύδρας. 

2. Η θητεία του πρώτου Διοικητικού Συμβουλίου της συνιστώμενης 
με την απόφΛη αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαποινών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιοις (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Π διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Σκύδρας. 

γ) Κάθε είδους εισφορές, δωρεές, κληρονομιές, κληροδοσίες. 

6. Το Νομιικό Πρόσωπο εκπροσωπείται στο Δικαστήρια και σε κάθε 
Δημόσια Αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 26 Μαΐου 1992 

Ο Νομάρχης κ.α.α. 

Ο Διευθυντής 
ΕΛΕΥΘΕΡΙΟΣ ΛΑΣΚΗΣ 

-♦- 

ΑΣΤΥΝΟΜΙΚΗ ΔΙΑΤΑΞΗ υπ’ αριθμ. 19-β 
Αριθ. 1023/2/4 (16) 

Κατάργηση της 19-α/15.9.1983 Αστυνομικής Διατάξεως της τέως 
Δ.Χ. Ιωαννίνων «περί όρων ασκήσεως υπαιθρίων επαγγελμά¬ 
των». 

Ο ΔΙΕΥΘΥΝΤΗΣ ΤΗΣ 

ΑΣΤΥΝΟΜΙΚΗΣ ΔΙΕΥΘΥΝΣΕΩΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 30 Ν. 2000/91 «Για την αποκρατικο¬ 
ποίηση απλόύστευση των διαδικασιών εκκαθάρισης ενισχύσεως των κα¬ 


νόνων ανταγωνισμού και άλλες διατάξεις» (ΦΕΚ 206/24.12.91 τ.Α). 

2. Την υπ’ αριθμ. 19-α από 15.9.1983 Αστυνομική Διάταξη της 
τέως Διοικήσεως Χωρ/κής Ιωαννίνων. 

3. Τις διατάξεις του άρθρου 12 Ν. 1481/84 «Οργανισμός Υπουρ¬ 
γείου Δημοσίας Τάξεως», αποφασίζουμε: 

α. Καταργούμε την υπ’ αριθμ. 19-α από 15.9.1983 Αστυνομική 
Διάταξης της τέως Δ.Χ. Ιωαννίνων «Περί το» όρο» ασκήσεως υπαι¬ 
θρίων επαγγελμάτων». 

β. Για τη χορήγηση αδειών προς άσκηση υπαίθριο» επαγγελμάτων 
ισχύει ο Ν. 2000/91. 

- Η ισχύς της παρούσης αρχίζει από τη δημοσίευσή της στην 
Εφημερίδα της Κυβερνήσεοκ;. 

Η απόφαση αυτή να δημοσιευθεί στην Εφημερίδα της Κυβερνήσεως. 

(Εγκρίθηκε από το Νομάρχη Ιοκχννίνο» στις 21.5.1992). 

Ιωάννινα, 11 Μαΐου 1992 

Ο Διευθυντής 
ΜΙΧΑΗΛ ΓΟΓΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


